**Газета «Медицина для Вас» № 01 от 15.03.2023г**

**Денсаулық үшін жауапкершілік өз қолымызда!**

**Қадірлі оқырман!**

**Көпшілік: «Егер мен наша шекпесем, бет алды**

**жыныстық қатынасқа түспесем,**

**онда АИТВ-де менің шаруам жоқ»- деп ойлайды.**

**Адамдар бұл дерттің қауіптілігіне жете мән бермейді.**

**Сондықтан осы проблемаға тағы да**

**сіздердің назарларыңызды аударғымыз келеді...**

Адамдардағы иммунтапшылық вирус жұқпасы (әрі қарай- АИТВ) адамдардың жасына, ұлтына, жынысына, біліміне, әлеуметтік мәртебесіне қарамайды. Бұл инфекцияны өзінің «сенімді» жыныстық серіктесін ауыстырып, мүшеқап қолданбай жыныс қатынасына түскен кез келген жан жұқтыруы мүмкін, инъекциялық наркотикті бір шприцпен қабылдап АИТВ-ны жұқтыратындығын да жеткілікті дәрежеде біле бермейді.

АИТВ -ның таралуы әлемдік масштабтағы проблемаға айналып отыр. Дүниежүзілік денсаулық сақтау ұйымның бағалауы бойынша, Қазақстан осы эпидемияның топталу сатысында тұр. Өкінішке орай АИТВ-жұқпасы барлық жаста кездессе де, жастардың (жігіттер мен қыздар) арасында АИТВ-жұқпасын жұқтырушылар артып отыр. Астана қаласында 20-39 жас аралығындағы жұқтырған адамдар 75% мөлшерді, соның ішінде әйелдер 32% дейінгі мөлшерді құрайды.

Қазақстан Республикасында алғаш рет АИТВ-жұқпасы 1987 жылы тіркелді. Бұл дерт елімізге алыс шетелдерден әкелінді деген ақпарат бар. Бүкіл әлемде 75 миллион АИТВ-ны жұқтырса, оның 32 милиионы ЖИТС-тен қайтыс болды. Бірақ та ұлттық және өңірлік эпидемиялардың сипаттамалары әр түрлі. Мысалы, Қазақстан азаматтары арасында 1996 жылдан бастап АИТВ-жұқпасы эпидемиясы, инъекциялық наркотик тұтынушылар мен олармен байланыстылар ортасында тарала бастады.

Сондай-ақ, 2009 жылдан бастап жыныстық гетеросексуальдық және гомосексуальдық жолмен берілуі өрши түсті, оның үлес салмағы қазіргі уақытта 80%-дан асып отыр. Жыныстық жолмен берілудің өршуіне кездейсоқ жыныстық қатынастар болу сияқты нәрселер себеп, сонымен бірге негізгі топтар (секс-қызметкерлері, еркектер мен еркектер қатынастағылар) арасында жалпы популяцияда таралуда. Жыныстық қатынас арқылы тарайтын аурулар туралы сауаты аз, мүшеқап қолдану дегенді білмегендіктен бұл эпидемия дені сау популяцияда таралуда.

Сондықтан, АИТВ–жұқтыру қауіпті жағдайлары болғанда тексеру тестінен өту керек. Астана қаласының кез келген медициналық мекемесінде, тегін медициналық көмектің кепілдік берілген көлемі бойынша қан тапсырып, АИТВ-ға тест өтуге болады.

АИТВ жұқтырғаны туралы білудің екі себебі бар: вирусты басқа адамдарға жұқтырмау және ауруды уақытында емдеуді бастау.

Бүгінгі таңда, егер өз уақытында терапия тағайындалып, препарат қабылдау жағдайы сақталынса, АИТВ-жұқпасын соңғы сатысы ЖИТС-ке, жеткізбей, ем алуға болады. Біздің елімізде артиретровирустық терапия тегін және қолжетімді болғандықтан, АИТВ жұқтырғандардың өмірі толыққанды, белсенді болып, ұзақ жылдар өмір сүреді.

Мұның бәрін АИТВ-ның алдын алу нәтижесі деп есептеуге болады.

Ем қонбайтын және қауіпті дерттен құтылудың тіке жолы - өзін-өзі қорғай білу жөніндегі адамның сауаттылығына келіп тіреледі.

**Өзіміздің денсаулығымызға және жақындарымыздың денсаулығына жауапкершілікпен қарауға әрқайсымыз міндеттіміз!**

**Астана қаласының**

**«АИТВ-ның алдын алу орталығы» МКҚК**

**эпидемиолог-дәрігері, Рахимбаева З.Б.**